Държавен вестник, бр. 68, 2016 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  68
Министерския съвет от 2016 г. (ДВ, бр. 32 
от 2016 г.), се правят следните изменения и 
допълнения:
1. В чл. 2:
а) досегашният текст става ал. 1;
б) създава се ал. 2:
„(2) Бюджетът на агенцията се определя 
ежегодно със закона за държавния бюджет на 
Република България за съответната година.“
2. В чл. 12 ал. 3 се изменя така:
„(3) Изпълнителният директор се избира 
и освобождава с решение на Министерския 
съвет и се назначава и освобождава със за­
повед на министър-председателя.“
3. В чл. 15, ал. 1 накрая се поставя запе­
тая и се добавя „която се ръководи пряко от 
главния секретар.“
§ 3. В Наредбата за заплатите на служите­
лите в държавната администрация, приета с 
Постановление № 129 на Министерския съвет 
от 2012 г. (обн., ДВ, бр. 49 от 2012 г.; изм. 
и доп., бр. 80 и 103 от 2012 г., бр. 5 и 27 от 
2013 г., бр. 5 и 50 от 2014 г., бр. 9 от 2015 г. и 
бр. 1, 32 и 36 от 2016 г.), в чл. 7, ал. 5 числото 
„10“ се заменя с „15“.
§ 4. В Постановление № 67 на Министер­
ския съвет от 2010 г. за заплатите в бюджетните 
организации и дейности (обн., ДВ, бр. 32 от 
2010 г.; изм. и доп., бр. 52, 56, 58, 61, 74, 82, 
84, 97 и 100 от 2010 г., бр. 1, 27, 33, 36, 51, 60, 
71, 83, 88, 102, 104 и 106 от 2011 г., бр. 6, 14, 
33, 42, 49 и 92 от 2012 г., бр. 6 и 97 от 2013 г., 
бр. 8 от 2014 г. и бр. 36 от 2016 г.) в чл. 6 се 
създава нова ал. 2:
„(2) На изпълнителния директор на Из­
пълнителна агенция „Сертификационен одит 
на средствата от европейските земеделски 
фондове“ за изпълнение на функциите му 
на ръководител на Сертифициращия орган 
за извършване на сертификационен одит за 
верността на финансовите отчети и изграде­
ната система за контрол в Разплащателната 
агенция на Република България по Европей­
ския фонд за гарантиране на земеделието и 
Европейския земеделски фонд за развитие 
на селските райони се изплаща месечно 
допълнително възнаграждение в размер на 
основната месечна заплата.“
Заключителна разпоредба
§ 5. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
 Веселин Даков
7137
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ОКОЛНАТА СРЕДА 
И ВОДИТЕ
ПРОТОКОЛ 
от Нагоя за достъп до генетични ресурси и 
справедливо и равноправно разпределение 
на ползите, произтичащи от тяхното из­
ползване, към Конвенцията за биологичното 
разнообразие
(Ратифициран със закон, приет от 43-то На­
родно събрание на 16 юни 2016 г. – ДВ, бр. 49 
от 2016 г. В сила за Република България от 
9 ноември 2016 г.)
Страните по настоящия Протокол,
В качеството си на страни по Конвенцията 
за биологичното разнообразие, наричана по 
долу „Конвенцията“,
като напомнят, че справедливото и равно­
правно разпределение на ползите, произтича­
щи от използването на генетични ресурси, е 
една от трите основни цели на Конвенцията, 
и като признават, че с настоящия Протокол 
се преследва постигането на тази цел в рам­
ките на Конвенцията,
като потвърждават суверенните права на 
държавите върху техните природни ресурси и в 
съответствие с разпоредбите на Конвенцията,
като припомнят член 15 от Конвенцията,
като признават важния принос на транс­
фера на технологии за устойчивото развитие 
и сътрудничеството за изграждането на науч­
ноизследователския и иновативен капацитет 
за добавянето на стойност към генетичните 
ресурси в развиващите се страни в съответ­
ствие с членове 16 и 19 от Конвенцията,
като признават, че обществената инфор­
мираност за икономическата стойност на 
екосистемите и биоразнообразието и спра­
ведливото и равноправно разпределение на 
тази икономическа стойност сред опазващите 
биоразнообразието са основни стимули за 
опазване на биологичното разнообразие и 
устойчивото използване на неговите ком­
поненти,
като съзнават потенциалната роля на 
достъпа и разпределението на ползите за 
опазването и устойчивото използване на би­
ологичното разнообразие, за окончателното 
премахване на бедността и за екологичната 
устойчивост, допринасяща по този начин 
за постигане Целите на хилядолетието за 
развитие,